送李季章
作者：項安世
朝代：宋

paragraphs: 聖靈昔回眷，霑沐仰清徽。
十載朝雲陛，賞心惟良知。
索居易永久，衰疾忽在斯。
常恐鷹隼擊，微命察如絲。
末塗幸休明，成貸遂兼茲。
且伸獨往意，追尋栖息時。
心事俱已矣，星星白髮垂。
惟開蔣生徑，想像崑山姿。
歡娛寫懷抱，愛客不告疲。
莫言相遇易，趣途遠有期。
勿貽白首歎，祇足攪余思。
伊余秉微尚，不爲歲寒欺。
拙疾相倚薄，雲歸日西馳。
養疴邱園中，意愜理無違。
况值衆君子，文物共葳蕤。
獻納雲臺表，心胸既云披。
華屋非蓬居，工拙各有宜。
明哲持經綸，試用此道推。